Karol G
Karolina Chiraldo Navaro (Carolina Giraldo Navarro, g. 1991 m. vasario 14 d.), geriau žinoma sceniniu slapyvardžiu Karol G – Kolumbijos kilmės atlikėja ir dainų autorė. Savo karjerą pradėjo vos keturiolikos dalyvaujant konkurse „El Factor X“. 2016 m. pasirašė kontraktą su Universal Latino įrašų leidykla. ir 2017 m. spalį išleido debiutinį albumą „Unstoppable“. 2023 m. duomenimis, atlikėja yra išleidusi keturis studijinius albumus, iš kurių naujausiasis, „Mañana Será Bonito“, išleistas 2023 m. vasarį ir debiutavo pirmojoje „Billboard 200“ reitingo vietoje, tapdamas pirmuoju ispanišku moters atliekamu albumu, pasiekusiu reitingo viršūnę.